Tecno Mobile

Tecno Mobile kamfanin ƙera wayoyin hannu ne na ƙasar Sin da ke Shenzhen, China. An kafa shi a shekara ta 2006. Wani reshe ne na Transsion Holdings.

Kamfanin na Tecno ya mayar da hankali kan kasuwancinsa a majiyoyin Afirka, Gabas ta Tsakiya, Kudu maso Gabashin Asiya, Kudancin Asiya, Latin Amurka, da kasuwannin Gabashin Turai.

 Tarihi 
A cikin shekara ta 2006, an kuma kafa kamfanin Tecno Mobile a matsayin Tecno Telecom Limited, amma daga baya ya canza suna zuwa Transsion Holdings tare da Tecno Mobile yana aiki a matsayin ɗaya daga cikin rassansa. A cikin 2007, kamfanin Tecno ya ƙirƙiri tambari na biyu, Itel wanda aka sayar a Afirka. A farkon 2008, Tecno ya mayar da hankali ga Afirka gaba ɗaya bayan binciken kasuwa, kuma zuwa 2010, yana ɗaya daga cikin manyan samfuran wayar hannu guda uku a Afirka.

A cikin 2016, Tecno ya shiga dillancin  wayar hannu na kamfanin  a Gabas ta Tsakiya. A cikin 2017, ya shiga kasuwannin Indiya, inda ya ƙaddamar da samfurin wayoyinsa na 'Made for India': jerin 'i' - i5, i5 Pro, i3, i3 Pro da i7. Kamfanin ya fara dillancin sa a jihohin Rajasthan, Gujarat, da Punjab, kuma a watan Disamba 2017 ya bazu a faɗin kasar.

Kamfanin ya gano wasu kasuwanni masu tasowa, ban da Afirka da Indiya, masu yawan jama'a amma akwai ƙarancin cinikayya hajar sa a wuraren. Har wayau bai tsaya nan ba, ya kutsa kasuwannin Bangladesh da Nepal a cikin 2017 kuma ya fara gwajin sayar da hajarsa a Pakistan. Har yanzu kamfanin  na ƙoƙarin kutsawa cikin kasuwar Pakistan kuma ya fara siyar da hajarsa ta yanar gizo-(online) ta hanyoyin kasuwanci ta Intanet-(E-commerce).

 Wayoyin da ake ƙerawa 
Wayoyin hannu na Tecno da ake sayarwa a ƙasar Indiya, ana ƙera su a masana'antar Noida (U.P.).

 Manazarta 

 Hanyoyin haɗi na waje 


Category: Kamfanin Waya
Category:Sin